Inilban (les pionniers) ttekkin ɣer terbaɛin tiqbayliyin timezwura yettulɣen deg uɣerbaz n tefṛansist.Ɣur-sen, afaqi s tmagit uqbel kulci d adelssan, d ayen i asen-ineǧǧren abrid n tusna (tutlayt, tasekla, amezruy n Yimaziɣen…). Abeḥri-agi yegla-d s umḍan d ameqran n yiselmaden, ad d-naf gar-asen Amar neɣ Saïd BULIFA i yettwasnen ugar-nsen i merra, aneggaru-agi yefruri-d seg taddart n Ɛadni (At Iraten), d bab n « Ammud n tmedyazin tiqbayliyin » (Receuil de poésie kabyle 1904), « Tarrayt n tutlayt taqbaylit »(Méthode de langue kabyle 1897 akked 1913), akked waṭas n yimahilen nniḍen Itnu-timazrayin (Ethnohistorique), gar-asent « taɣnarrat (monographie) tamazrayt i temnaḍt n leqbayel 1945» (Monographie historique de la kabylie) ara d-yeqqimen am wakken ttwaliɣ sɛant lfayda d tameqqrant.